Ritratt: Miguela Xuereb .td_uid_2_60f90242da43e_rand.td-a-rec-img{text-align:left}.td_uid_2_60f90242da43e_rand.td-a-rec-img img{margin:0 auto 0 0} Għall-ewwel darba f'numru ta' snin, in-numru ta' karozzi ġodda li nxtraw f'Malta qabeż in-numru ta' karozzi użati (second-hand) mixtrija mill-Maltin. Dan jaf huwa wieħed mir-riperkussjonijiet ta' Brexit minħabba li ħafna Maltin issa qed jevitaw li jixtru karozzi second-hand mill-Ingilterra fid-dawl li l-proċess tax-xiri sar ħafna aktar ikkumplikat u għoli. Skont statistika maħruġa mill-Uffiċċju Nazzjonali tal-Istatistika (NSO), bejn April u Ġunju ta' din is-sena ġew illiċenzjati 5,887 karozza. Minnhom 3,489 niżlu fit-toroq għall-ewwel darba, filwaqt li 2,398 kienu diġà jintużaw. 3,346 mill-vetturi liċenzjati ġodda kienu karozzi għall-użu personali, 1,932 muturi jew roti tal-elettriku u l-bqija vetturi agrikoli, vetturi tal-merkanzija u ta' użi oħra. Barra minn hekk, mill-istess statistika jispikka kif bejn April u Ġunju kien hemm żieda ta' 28.2% f'karozzi li jużaw l-elettriku biss, meta kkumparat mal-ewwel tliet xhur tas-sena. Fl-istess perjodu tneħħew mit-toroq 7,824 vettura:, 36.7% minnhom ikunu skrapjati, 31.3% jitpoġġew f'garaxx u 30.3% tneħħew biex jerġu jinbiegħu. In-numru ta' vetturi liċenzjati f'Malta issa tela' għal 408,205. Tliet kwarti minnhom huma karozzi għall-użu personali u 13.8% muturi. Biex jaħdmu l-vetturi f'Malta? 241,609 tal-vetturi f'Malta jaħdmu bil-petrol 156,365 jużaw diesel 8,367 jużaw l-elettriku. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60f90242da921_rand.td-a-rec-img{text-align:left}.td_uid_3_60f90242da921_rand.td-a-rec-img img{margin:0 auto 0 0}